open-index/open-wikipedia-markdown huggingface dataset:
Supplicatio

**Supplicatio** oli Rooman valtakunnassa senaatin määräämä juhlallinen kiitostoimitus joka osoitettiin jumalille. Kaikkien temppelien ovet avattiin ja jumalten patsaat tuotiin ulos, jotta kansa pystyi niitä rukoilemaan ja kiittämään. 

*Supplicatio* voitiin julistaa kahdesta eri syystä: kiitoksena suuresta voitosta tai suuren vaaran hetkinä. Supplication pituus päivinä riippui saavutetun voiton suuruudesta, joskus supplicatio kesti vain päivän, mutta yleensä kolme tai viisi päivää. Kymmenen päivän supplicatio julistettiin sen jälkeen kun Pompeius oli kukistanut Mithridates VI:n. Senaatti määräsi 15 päivän supplication sen jälkeen kun Caesar kukisti belgit ja ennen näkemättömät 20 päivää sen jälkeen kun Caesar kukisti Vercingetorixin.

## Lähde
* William Smith: Supplicatio, A Dictionary of Greek and Roman Antiquities, John Murray, London, 1875.
Jukagir

**Jukagir** () eli **Djükeegir** () on kansallinen nasleg (maalaiskunta) ja sen keskuskylä Ust-Janskin ulusissa (piirissä) Sahan tasavallan pohjoisimmassa osassa. Jukagirin kunta sijaitsee piirin koillisosassa. Keskuskylä sijaitsee Laptevinmeren rannalla, 408 kilometriä piirikeskuksesta Deputatskista pohjoiseen. 

Asukasluvun kehitys:
* 150 (1999) 
* 123 (2007) 

## Lähteet
Ujandi

**Ujandi** () eli **Ujaandjy** () on kuntatasoinen hallintoyksikkö, kansallinen nasleg, sekä sen keskuskylä Ust-Janskin ulusissa Sahan tasavallan pohjoisosassa. Kunta sijaitsee ulusin itäosassa. Keskuskylä sijaitsee Ujandina-joen yläjuoksun varrella, 45 kilometriä piirikeskuksesta Deputatskista itään.  

Asukasluvun kehitys:
* 108 (2001) 
* 127 ( 2007 ) 

## Lähteet
Varpuskutojat

**Varpuskutojat** (*Plocepasser*) on kutojien heimoon kuuluva varpuslintusuku. Aiemmin suku luettiin varpusiin. Varpuskutojien sukuun kuuluu BirdLifen mukaan neljä lajia.

## Lajit
* Valkokulmakutoja (*Plocepasser mahali*)
* Valkoperäkutoja (*Plocepasser donaldsoni*)
* Varpuskutoja (*Plocepasser superciliosus*)
* Viirunaamakutoja (*Plocepasser rufoscapulatus*)

## Lähteet

## Aiheesta muualla
*ITIS: Plocepasser
DNB (norjalainen pankki)

**DNB** (vuoteen 2011 **DnB NOR**) on Norjan suurin finanssikonserni. Taseensa perusteella (346,16 mrd. USD) pankki luokiteltiin vuonna 2015 maailman 72. suurimmaksi julkisesti noteeratuksi pankiksi.

DNB:n pääomistajia ovat Norjan valtio Nærings- og handelsdepartementetin kautta 34 prosentin osuudella ja Sparebankstiftelsen DNB 10 prosentin omistuksella.

## Historia
Pankin juuret juontavat vuoteen 1822, jolloin *Christiania Sparebank* perustettiin. Vuosien varrella yhtiö on kehittynyt useiden pankkifuusioiden myötä. DnB syntyi vuonna 1990, jolloin Norjan kaksi suurinta pankkia, *[[Bergen Bank]]* ja *[[Den norske Creditbank]]* (DnC), yhdistyivät. Vuonna 2003 DnB puolestaan fuusioitui *Gjensidige NOR* -konsernin kanssa, jolloin pankin nimeksi tuli *DnB NOR*. Nykyiseen DNB-nimen pankkikonserni otti käyttöön vuonna 2011.

DNB ja Nordea ilmoittivat elokuussa 2016 aikovansa yhdistää pankkitoimintonsa Baltian maissa. Yhdistyneen pankin nimeksi tuli Luminor, ja se aloitti toimintansa lokakuun 2017 alussa. Nordean arvion mukaan Luminor on Baltian maiden kolmanneksi suurin toimija rahoituspalveluissa 16&nbsp;%:n osuudella talletuksista ja 23&nbsp;%:n osuudella luotonannosta. DNB ja Nordea saivat molemmat uuden yhtiön äänivallasta 50 prosenttia.

## Lähteet

## Aiheesta muualla

* DNB
Hilkkakutojat

**Hilkkakutojat** (*Pseudonigrita*) on kutojien heimoon kuuluva varpuslintusuku. Aikaisemmin suku luokiteltiin kuuluvaksi varpusiin Hilkkakutojien sukuun kuuluu BirdLifen mukaan kaksi lajia.

## Lajit
* Harmaahilkkakutoja (*Pseudonigrita arnaudi*)
* Mustahilkkakutoja (*Pseudonigrita cabanisi*)

## Lähteet

## Aiheesta muualla
*ITIS: Pseudonigrita
Chahinez Mbarki

**Chahinez Mbarki** (s. 12. kesäkuuta 1981) on tunisialainen judoka, joka on voittanut kaksi kertaa judon Afrikan-mestaruuden vuosina 2006 ja 2008. Hän on voittanut myös Tunisian mestaruuden vuonna 2006, alle 52-kiloisten sarjassa.

## Lähteet
Alquevan pato

**Alquevan pato** sijaitsee Mouran kunnassa, Alentejossa, Portugalissa. Pato on rakennettu Guadiana-jokeen, joka on yksi suurimmista joista Iberian niemimaalla. 

Pato on tehty sähköntuotantoa varten. Padon vesivoimalaitoksessa on kaksi turbiina, joiden teho on yhteensä 240 MW. Voimalaitoksen keskimääräinen sähkönvuosituotanto on 269 GWh.

Padon muodostama tekojärvi on Länsi-Europan suurimpia tekojärviä. Tekojärven pinta-ala on 250 km² ja pinnankorkeus on 152 m. Tekojärven vettä käytetään myös lähialueen maatalouden keinokasteluun. Mistään Euroopan suurimmasta tekojärvestä tai voimalasta ei silti ole kyse, sillä esimerkiksi eurooppalaisen Venäjän Kuibyševin tekojärvi, Rybinskin tekojärvi ja Volgan vesivoimalaitos altaineen ovat kooltaan monikertaisia tähän portugalilaiseen patoaltaaseen verrattuna.

## Rakentaminen
Padon rakentamisprojekti alkoi vuonna 1985. Pato valmistui vuonna 2002, jolloin padon portit suljettiin.

Tekojärven alle jäänyt pieni Luzin kylä rakennettiin uudestaan parin kilometrin päähän vanhasta paikasta. 

## Lähteet

## Aiheesta muualla

* Gestalqueva   ja
Gotland Ring

**Gotland Ring** on moottorirata Itämeressä sijaitsevalla Gotlannin‎ saarella Kappelshamnin pientaajamassa Ruotsissa. Gotland Ringin on suunnitellut suomalainen Alec Arho Havrén.  Hän myös omistaa radasta 54 prosenttia. Muutkin pääomistajat ovat suomalaisia. Radan esikuvana toimii Saksassa sijaitsevan Nürburgringin "Nordschleife"-osuus. Gotland Ringin pohjoinen lenkki, jolla on pituutta 3,2 kilometriä, on jo valmistunut, ja sen alkuosa on nimeltään "Finlandia Ring" ja loppuosa puolestaan "Arho-Havren" Alec Arho Havrénin mukaan.  Pohjoiselle osalle on myös haettu FIA-luokitusta. Vuoden 2008 lopulla rataa oli tarkoitus laajentaa seuraavien viiden vuoden kuluessa 7,4 kilometriin. Tällöin nykyisin vielä keskeneräinen eteläinen lenkki olisi valmis. Myöhemmin rataa pidennettäisiin vielä 28 kilometrin pituiseksi, mikä tekisi Gotland Ringistä maailman pisimmän moottoriradan. 

Gotland Ringillä on vaikea löytää oikeita ajolinjoja, minkä vuoksi monet kokeneetkin kuljettajat pitävät rataa haastavana. Rata on esimerkiksi nopeampi kuin ainutkaan Suomessa sijaitseva moottorirata. Pohjoinen rataosuus on rakennettu mäenharjanteelle, mutta eteläinen osuus tulee laskeutumaan 20 metrin matkan alas kalkkilouhokseen. Louhokseen laskeutumista seuraa miltei kilometrin pituinen pääsuora, jonka päätä seuraavat kuusi mutkaa ja lopulta nousu pohjoisen osuuden tasolle.

Gotland Ringin päätoiminta on yritystapahtumat ja testaustoiminta; moottoriurheilutapahtumia aletaan järjestämään kesällä 2009. Formula 1 -kilpailukin olisi mahdollista järjestää radan kansainvälisten mittojen puolesta. Radan ympäristöön on rakennettu mökkejä sekä lähellä sijaitsevaan kalkkisatamaan on mahdollista sijoittaa risteilyalus. Gotlannin maaherra, joka on Ympäristöpuolue vihreiden jäsen, on lobannut hanketta eniten, sillä rata on aktiivinen ympäristöasioiden ajaja. Radasta Gotlanti toivoo saavansa piristystä talouselämäänsä. Gotland Ringillä on yhdeksän tuulivoimalaa, joista esimerkiksi radalla testattavat vetypolttokennoautot voivat saada polttoainetta. Lisäksi tuulivoimalat tuottavat sähköä Ruotsin valtakunnanverkkoon. Gotland Ringin yhteydessä on myös kokous- ja ravintolatila sekä suunnitteilla on teemapuisto, vesipuisto, speedway- ja motocrossrata, yksityiskoneille tarkoitettu lentokenttä ja tennis- ja golfkeskus.

Gotland Ring on rakennettu kalkkiyhtiö Nordkalkilta 50 vuodeksi vuokratulle entiselle kaivos- ja louhosalueelle. Radan päällysteenä käytetyn asfaltin pohjustemateriaalina on käytetty Nordkalkin harjoittaman kaivostoiminnan sivutuotetta, kivimursketta.

Radalle on matkaa Gotlannin keskuksesta Visbystä noin puolen tunnin ajomatka. Radalla johtavien teiden varrella on myös opasteet.

## Lähteet

## Aiheesta muualla

*Gotland Ringin kotisivut
Ujandina

**Ujandina** (, ) on joki Sahan tasavallassa Venäjällä. Se sijaitsee tasavallan koillisosassa Ust-Janskin ja Abyin piirien alueilla. Ujandina on 586 kilometriä pitkä ja se laskee Indigirkaan Abyin piirissä Belaja Goran taajaman eteläpuolella.

## Lähteet
*Уяндина РЕСПУБЛИКАНСКИЙ  ИНФОРМАЦИОННО-АНАЛИТИЧЕСКИЙ  ЦЕНТР ЭКОЛОГИЧЕСКОГО МОНИТОРИНГА. Sahan luonnonsuojeluministeriön sivusto
Pensaikkovarpuset

**Pensaikkovarpuset** (*Gymnoris*) eli aiemmalta nimeltään **kalliovarpuset** on varpusten heimoon kuuluva varpuslintusuku. Pensaikkovarpusten sukuun kuuluu BirdLifen mukaan neljä lajia.

## Pensaikkovarpusiin kuuluvia lajeja
* Keltakurkkuvarpunen (*Gymnoris pyrgita*)
* Metsäkalliovarpunen (*Gymnoris superciliaris*)
* Pensaskalliovarpunen (*Gymnoris dentata*)
* Tarhavarpunen (*Gymnoris xanthocollis*)

## Lähteet
Houda Ben Daya

**Houda Ben Daya** (s. 21. heinäkuuta 1979) on tunisialainen judoka, joka on kolminkertainen judon Afrikan-mestari vuosina 2001, 2002 ja 2004. Hän on otellut muutaman kerran myös maailmancupissa, joissa paras saavutus oli viides sija Roomassa 2001.

## Lähteet
Norske Skog

**Norske Skog** on yksi maailman suurimmista sanoma- ja aikakauslehtipaperintuottajista. Se on maailman toiseksi suurin sanomalehtipaperin ja neljänneksi suurin aikakauslehtipaperin tuottaja. Vuonna 2006 yli puolet yhtiön toiminnoista sijaitsi Euroopan ulkopuolella – yhtiöllä on 18 sen kokonaan tai osittain omistamaa paperitehdasta ja 44 myyntikonttoria eri puolilla maailmaa.

Norske Skog hakeutui konkurssiin joulukuussa 2017 painittuaan taloudellisissa vaikeuksissa vuosia. Yhtiö oli yrittänyt katkaista velkakierteen myymällä suuren osan parhaista osistaan, mutta se ei auttanut.

## Historia
Yhtiö sai alkunsa, kun Nordenfjelske Treforedling AS perustettiin Norjassa maaliskuussa 1962. Ensimmäinen paperikone aloitti toimintansa Skognissa 1966 ja vuonna 1972 yritys muutti nimensä Norske Skogindustrier AS:ksi. Vuonna 1989 norjalainen metsäteollisuus fuusioitui voimakkaasti ja Norske Skog yhdistyi Follum Fabrikkeriin sekä hankki 50 prosenttia Unionin osakkeista sekä Saugbrugsforeningenin.

Vuonna 1990 yritys laajeni Eurooppaan rakentamalla Norske Skog Golbeyn Ranskaan. Vuonna 1996 yritys hankki paperitehtaan Bruckista, Itävallasta. Seuraavana vuonna perustettiin Norske Skog Steti Tšekkiin. Vuonna 2001 puolestaan rakennettiin Walsumin tehdas Saksaan ja Parenco Alankomaihin.

Laajentuminen Euroopan ulkopuolelle alkoi 1998, jolloin yritys hankki tehtaita Kiinasta, Koreasta, Malesiasta ja Thaimaasta. Vuonna 2000 hankittiin *Fletcher Challenge Paper* tehtaineen Australiasta, Uudesta-Seelannista, Chilestä ja Brasiliasta. Yrityksellä oli vuonna 2009 tehtaita 14 maassa, kaikilla muilla mantereilla paitsi Afrikassa.

## Lähteet
Hayet Rouini

**Hayet Rouini** (s. 10. elokuuta 1981) on tunisialainen judoka, joka on voittanut kaksi kertaa Afrikan-mestaruuden vuosina 2000 ja 2002. Hän saavutti myös pronssimitalin vuoden 2000 maailmancupissa.

## Lähteet
725 Amanda

**725 Amanda** on asteroidi, jonka löysi Wienissä Johann Palisa 21. lokakuuta 1911. Sen läpimitta on arviolta 23,687 kilometriä ja eksentrisyys 0,22. Inklinaatio on 3,79°. 725 Amanda kiertää aurinkoa asteroidivyöhykkeellä. Sen kiertoaika on reilut neljä vuotta. Ennen nimeämistään asteroidi tunnettiin tunnuksella **1911 ND**.
## Lähteet
Lumivarpuset

**Lumivarpuset** (*Montifringilla*) on varpusten heimoon kuuluva varpuslintusuku. Lumivarpusten sukuun kuuluu BirdLifen mukaan kolme lajia. Toisissa lähteissä sukuun esitetään kuuluvaksi 7-8 lajia.

## Lumivarpusiin kuuluvia lajeja
* Lumivarpunen (*Montifringilla nivalis*)
* Tiibetinlumivarpunen (*Montifringilla henrici*)
* Tuhkalumivarpunen (*Montifringilla adamsi*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Montifringilla
Ahmed Jasawi

**Ahmed Jasawi** (Yasawi, Yesevi; kz. Қожа Ахмет Ясауи, *Qoja Ahmet Yasaui,* ; 1103–1166) oli keskiaasialainen turkkilaiskielinen suufilainen runoilija ja uskonnollinen hahmo, joka perusti ensimmäisen turkkilaisen suufi-islamilaisen veljeskunnan (tariqa), nimeltään *Yasawiyya* (Yeseviye), ja täten vaikutti merkittävästi koko turkkilaisessa maailmassa. Jasawin tunnetuimpiin kirjallisiin töihin lukeutuu mystinen runoteos *Dīwān-i Hikmat* ("Viisauden kirja"). Jasawia kutsutaan kunnianimillä "Pir-i Turkistan" ja "Ata-Yesevi". Häntä pidetään korkeassa asemassa nykyturkkilaisten keskuudessa aina Keski-Aasiasta Volgan ja Anatolian alueille.

## Elämäkerta
Ahmed Jasawi syntyi turkkilaiseen perheeseen Sairamin kaupungissa Šymkentin lähellä nykyisessä Kazakstanissa. Hänen ensimmäinen uskonnollinen opettajansa oli paikallinen šeikki Arystanbab (Arslan-bab). Tämän kuoleman jälkeen Ahmed opiskeli suufismia Buharassa šeikki Jusuf Hamadanin johdolla. Hän toimi jonkin aikaa Buharan suufilaisyhdyskunnan johtajana, mutta muutti pian Jasyn kaupunkiin (nykyinen Türkistan), jossa hän tuli tunnetuksi saarnaajana. Ahmed Jasawin pääteos on hengellinen runokokoelma *Dīwān-i Hikmat* (”Viisauden kirja”), jossa hän esittää suufilaisuuden perusajatuksia, antaa elämänohjeita, pohtii rikkauden turhuutta ja puolustaa oikeudenmukaisuutta. Teos on yksi horezminturkin eli karluk-horezmin kirjakielen tärkeimmistä muistomerkeistä.

Ahmed Jasawia pidettiin kansallisena pyhimyksenä, jonka hautapaikasta Türkistanissa tuli suosittu pyhiinvaelluskohde. Timur Lenk rakennutti 1390-luvulla alkuperäisen hautamuistomerkin paikalle suurenmoisen mausoleumin, joka on yksi Keski-Aasian merkittävimmistä keskiaikaisista rakennuksista. Se valittiin vuonna 2003 Unescon maailmanperintöluetteloon.

## Lähteet
2180 Marjaleena

**2180 Marjaleena** eli **1940 RJ** on Heikki Alikosken 8. syyskuuta 1940 Turussa löytämä asteroidi. Se kiertää aurinkoa asteroidivyöhykkeellä. Asteroidin eksentrisyys on , inklinaatio , albedo on  ja absoluuttinen magnitudi on .

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kohteen läpimitta on noin  ja pyörähdysaika akselin ympäri on .

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Jääkiekon alle 18-vuotiaiden maailmanmestaruuskilpailut

**Jääkiekon alle 18-vuotiaiden maailman&shy;mestaruus&shy;kilpailut** on Kansainvälisen jääkiekkoliiton IIHF:n vuosittain järjestämä jääkiekkoturnaus. Turnaus järjestetään eri maiden alle 18-vuotiaiden jääkiekkomaajoukkueille. Se pelataan usein huhtikuussa ja järjestetään samanlaisella järjestelmällä kuin miesten- ja nuorten maailmanmestaruuskilpailut. Kilpailuissa on pääsarjan lisäksi kolme sitä alempaa sarjatasoa eli 1., 2. ja 3. divisioona, joista kukin on jaettu edelleen kahteen eritasoiseen lohkoon, A-lohkoon ja B-lohkoon.

## Historiaa
Turnauksen edeltäjä oli alle 18-vuotiaiden Euroopan-mestaruuskilpailut. Maailmanmestaruuskilpailut järjestettiin ensimmäisen kerran vuonna 1999, jolloin Suomi voitti mestaruuden. Kanada tuli kisoihin mukaan vuosituhannen alussa. Eniten mitaleita eli 21 on voittanut Yhdysvallat. Turnaus ei ole kansainvälisesti yhtä arvostettu kuin sitä vanhempi Ivan Hlinkan muistoturnaus, sillä IIHF:n turnaus järjestetään Kanadan tärkeimpien juniorisarjojen kausien ollessa vielä kesken. Näin ollen niiden pelaajat eivät voi osallistua alle 18-vuotiaiden maailmanmestaruuskilpailuihin. Ensimmäisen kerran Kanada osallistui maailmanmestaruuskilpailuihin, kun ne järjestettiin Slovakiassa vuonna 2002.

Kun huomioon otetaan kaikki sarjatasot, suurinumeroisimman voiton alle 18-vuotiaiden maailmanmestaruuskisoissa on saavuttanut tiettävästi Islanti. Maa voitti 3. divisioonan ottelussa Armenian peräti maalein 50–0 Armenian ensimmäisessä maaottelussa.

## Mitalistit ja kisapaikkakunnat
 

### Mitalitaulukko

Taulukko on päivitetty vuoden 2025 maailmanmestaruusturnauksen jälkeen.

## Katso myös

* Ivan Hlinkan muistoturnaus
*Nuorten olympialaiset
*World U-17 Hockey Challenge
* Jääkiekon nuorten maailmanmestaruuskilpailut
*Jääkiekon maailmanmestaruuskilpailut

## Lähteet
* Alle 18-vuotiaiden MM-kisojen kaikkien aikojen pistepörssi

### Viitteet

## Aiheesta muualla
Nesrine Jlassi

**Nesrine Jlassi** (, s. 19. elokuuta 1989) on tunisialainen judoka, joka voitti nuorten Afrikan-mestaruuden vuonna 2006 ja kaksi vuotta myöhemmin Afrikan-mestaruuden alle 63-kiloisten sarjassa. Hän sijoittui vuoden 2008 Pekingin kesäolympialaisissa sijalle yhdeksän.

## Lähteet
Syyrian katolinen kirkko

**Syyrian katolinen kirkko** (, * ʿĪṯo Suryayṯo Qaṯolīqayṯo*) on kristillinen kirkkokunta Lähi-idässä ja on yksi idän katolisista kirkoista, jotka käyttävät syyrian kielistä Antiokian liturgiaa. Kirkkoa johtaa *Antiokian ja koko itäisen Syyrian patriarkka*, joka asuu Beirutissa. Sillä on kaksi arkkihiippakuntaa Irakissa, neljä Syyriassa, yksi Egyptissä ja yksi Sudanissa. Lisäksi Israelissa, Yhdysvalloissa ja Kanadassa on yksittäisiä seurakuntia.

## Historia
Kirkon perusti perimätiedon mukaan apostoli Pietari ennen lähtöään Roomaan. 

Yhteisö sai varsinaisesti alkunsa vuonna 1622 Aleppossa käynnistyneestä jesuiittojen ja kapusiinien toiminnasta.

Kirkko yhdistyi virallisesti Rooman kirkon kanssa vuonna 1781.

## Lähteet

## Aiheesta muualla
* Kirkon virallinen kotisivu
Wollmar Yxkull

**Wollmar Didriksson Yxkull** (n. 1579 – k. 1627) oli ruotsalainen aatelismies, jonka sukujuuret olivat Liivinmaalta. Yxkull toimi Ruotsin kuninkaan Kaarle IX:n hovimarsalkkana. Hänet aateloitiin vuonna 1625. Hänen omistuksiinsa kuuluivat sukuperintönä 1400-luvun lopulta Kastin kartano nykyisessä Raplamaan kunnassa Virossa, vaimonsa perintönä Djursnäsin kartano sekä myös Ogestan ja Körundan kartanot, kaikki nykyisessä Nynäshamnin kunnassa Ruotsissa.  

Yxkull oli naimisissa noin vuodesta 1590 lähtien Kustaa Vaasan pojan, Magnus Vaasan aviottoman tyttären Helena Magnusdotter Gyllenhielmin (n. 1570 – n. 1630) kanssa. Heillä oli ainakin neljä lasta: Didrik Wolmarsson Yxkull (1591—1637), Johan Yxkull till Kasti (Märjamaa/Raplamaa, Viro), (1605—1654), Beata Wolmarsdotter Yxkull (1618—1667) ja Wolmer Yxkull (k. 1649).

Yxkull omisti Tukholman Södermalmilla tontin, jonka viereinen katu on nyttemmin nimetty hänen mukaansa.

## Katso myös
* Uexküll-suku

## Lähteet
Kyproksentasku

**Kyproksentasku** (*Oenanthe cypriaca*) on Kyproksen kotoperäinen varpuslintu.

## Koko ja ulkonäkö
Linnun pituus on 14–15&nbsp;cm ja paino keskimäärin noin 18–20 g, eli se on kivitaskun kokoinen. Kyproksentaskun katsottiin ennen olevan nunnataskun (*Oenanthe pleschanka*) alalaji, mutta se on nykyisin oma lajinsa. Höyhenpuvultaan ja käytökseltään se muistuttaa nunnataskua, koiraan vatsapuoli on kuitenkin vaalean oranssi.

## Esiintyminen
Kyproksentasku elää Kyproksella. Sen elinympäristön ala on 20&nbsp;000–50&nbsp;000 neliökilometriä ja populaation suuruudeksi arvioidaan 180&nbsp;000–360&nbsp;000 yksilöä. Se on muuttolintu, joka talvehtii Etelä-Sudanissa ja Etiopiassa. Sitä ei ole tavattu Suomessa.

## Elinympäristö
Kyproksentasku asuu vuorten karuilla rinteillä ja kivikkoisilla ylängöillä noin kahden kilometrin korkeuteen saakka. Se pesii paikoin myös puustoisilla alueilla. Koiras laulaa näkyvällä paikalla 5–10 m:n korkeudella.

## Lisääntyminen

Pesä on tavallisesti maakolossa, kiven alla tai rakennuksessa. Munia on 4–6, joita haudotaan 13–14 päivää. Molemmat emot huolehtivat poikasista, jotka jättävät pesän 13–14 päivää vanhoina. Laji pesii toisinaan kahdesti kesässä.

## Ravinto
Kyproksentasku syö lähes yksinomaan maassa olevia hyönteisiä, toisinaan myös muita selkärangattomia ja pieniä liskoja.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet

## Aiheesta muualla
* Laji.fi: Kyproksentasku (''Oenanthe cypriaca'')
* UniProt: Taxonomy - ''Oenanthe cypriaca'' 
* Birdguides (kuvia, infoa )
(143649) 2003 QQ47

**(143649) 2003 QQ<sub>47</sub>** (kirjoitetaan myös **(143649) 2003 QQ47**) on LINEARin  24. elokuuta 2003 löytämä keskikokoinen Maan lähelle tuleva asteroidi, joka luokitellaan Apollo-asteroideihin. Asteroidi on luokiteltu mahdollisesti vaarallisiin johtuen sen kiertoradasta, joka leikkaa Maan kiertoradan. Vuonna 2021 asteroidi ohitti Maan alle 15 miljoonan kilometrin etäisyydeltä.

Aluksi arvioitiin, että oli olemassa vähäinen vaara (1:250&nbsp;000) sen törmäyksestä Maahan. Törmäys olisi ollut mahdollinen vuonna 2014. Pian kuitenkin todettiin, että asteroidi ei ole uhka Maalle.

Asteroidin eksentrisyys on 0,187 ja inklinaatio 62,1°. Kiertoaika on runsas vuosi. Kirkkauden ja valon heijastumisen perusteella sen läpimitta on  &ndash; . Pyörähdysaika akselin ympäri on .

## Lähteet
*Numbered minor planets 

### Viitteet
2007 VK184

**2007 VK184** on Catalina Sky Surveyn marraskuussa 2007 löytämä Maan lähelle tuleva asteroidi Apollo-asteroidien ryhmässä. Sen arvo on Torinon asteikolla 1, joten se muodostaa mahdollisen, joskin sangen epätodennäköisen uhan Maalle. 3. kesäkuuta 2048 tapahtuvan impaktin riski on yksi 2&nbsp;940:sta, kun esimerkiksi runsaasti julkisuutta saaneen Apophis-asteroidin törmäysriskiksi arvioidaan nykyisin vain yksi 43&nbsp;000:sta. Huomattavaa on, että yleensä Torinon asteikon arvon 1 saaneet asteroidit putoavat luokkaan 0 lähemmän tarkastelun jälkeen.

Asteroidin eksentrisyys on 0,57 ja inklinaatio 1,22°. Kiertoaika on 2,27 vuotta. 

## Lähteet
Dennis Oliech

**Dennis Oliech** (s. 2. helmikuuta 1985 Nairobi, Kenia) on kenialainen jalkapalloilija, pelipaikaltaan hyökkääjä. Hän edustaa tällä hetkellä ranskalaista AC Ajaccioa.

## Seurajoukkueura
Oliech aloitteli uraansa kotimaassaan Mathare Unitedissa vuonna 2001. Hän siirtyi ammattilaiseksi allekirjoittaessaan sopimuksen qatarilaisen Al-Arabin kanssa vuonna 2003. Oliech vietti joukkueessa kaksi ja puoli kautta tehden 12 maalia 17 ottelussa. Tammikuussa 2006 hän siirtyi Ranskaan allekirjoittaessaan neljän vuoden sopimuksen FC Nantesin kanssa. Oliech pelasi joukkueessa yhden kokonaisen kauden ja jätti seuran kesken kauden 2007–2008 jäätyään ilman peliaikaa. Hän päätyi lopulta Auxerren riveihin, jossa Oliech pelasi heti ensimmäisellä kaudellaan 26 ottelua, tehden niissä kolme maalia. 

Oliech edusti Auxerrea viiden kauden ajan tehden burgundialaisseuralle 25 maalia 165 ottelussa. Kaudeksi 2012/13 Auxerre putosi Ligue 2:een, jossa Oliech pelasi syyskauden ajan. Tammikuussa 2013 hän jätti seuran ja teki 2,5-vuotisen sopimuksen liigaseura AC Ajaccion kanssa.

## Lähteet
*Dennis Oliech FIFA.comissa  
*Dennis Oliech LFP:n sivustolla 

### Viitteet
Khorasaninturkin kieli

**Khorasaninturkin kieli** on Iranin Khorāsān-e Razavin maakunnan pohjoisosassa puhuttava turkkilainen kieli. Sen puhujia on noin 400&nbsp;000 henkeä ja he muodostavat 50–70 % maakunnan väestöstä. Kielen eteläraja kulkee linjalla Sabzevar–Nešabur–Mašhad. Horasaninturkki kuuluu turkkilaisten kielten lounaisryhmään. Sen lähimmät sukukielet ovat azeri ja turkmeeni.

## Lähteet
*
Aker (yritys)

**Aker ASA** on norjalainen holding- ja pörssiyhtiö. Toimialoja ovat offshore, kalastus, rakennusteollisuus ja insinööritoiminta. Yhtiötä kontrolloi liikemies Kjell Inge Røkke **TRG Holding** -yrityksensä välityksellä.

## Tytäryhtiöt
Maaliskuussa 2009 Akerin tytäryhtiöitä olivat:
*Aker BioMarine (82,9&nbsp;%)
*Aker Capital (100&nbsp;%)
*Aker Clean Carbon (70&nbsp;%)
*Aker Drilling (100&nbsp;%)
*Aker Exploration (61,2&nbsp;%)
*Aker Floating Production (59,1&nbsp;%)
*Aker Holding (60&nbsp;%, minkä välityksellä epäsuorasti 41&nbsp;% Aker Solutions:ista)
*Aker Oilfield Services (44,4&nbsp;%)
*Aker Philadelphia Shipyard (50,3&nbsp;%)
*Aker Seafoods (64,95&nbsp;%)

## Historia
*Akers Mekaniske Verksted* perustettiin Akerselvan rannalle Osloon 1841. Aluksi konepaja tuotti erilaisia mekaanisia laitteita, keskittyen sittemmin laivanrakennukseen. 1800-luvulla yritys rakensi valaanpyynti-, matkustaja- ja rahtialuksia. Myöhemmin yritys alkoi tuottaa tankkereita. 1970-luvulla yritys meni öljyteollisuuteen alkaen rakentaa öljynporauslauttoja. 1980-luvulla Aker fuusioitui Norcemin kanssa ja muodosti offshore-teollisuuteen suuren sementtiyrityksen. Se osa yrityksestä myytiin 1999.

Vuonna 1996 Kjell Inge Røkke hankki sijoitusyrityksensä kautta suuria määriä Akerin osakkeita ja yhdisti sijoitusyrityksensä Akeriin muodostaen *Aker RGI*:n. Osittainen tytäryhtiö Aker Maritime hankki vuonna 2000 hallintaansa Kværnerin, joka fuusioitui Aker Kværneriksi. Nykyisin yritys on listautuneena erikseen Oslon pörssiin nimellä Aker Solutions, jossa Aker Holding on ylivoimaisesti suurin osakas.

## Lähteet
Louhikkotasku

**Louhikkotasku** (*Oenanthe picata*) on aasialainen sieppojen heimoon kuuluva varpuslintu.

## Koko ja ulkonäkö
Linnun pituus on 14–15&nbsp;cm eli se on kivitaskun kokoinen. Louhikkotaskukoiras on mustavalkoinen, naaras harmaanruskea ja valkoinen.

## Esiintyminen
Louhikkotasku elää Aasiassa Kaspianmereltä itään Tadžikistaniin ja Länsi-Pakistaniin. Sen esiintymisalueen pinta-ala on 1–10 miljoonaa neliökilometriä. Laji on muuttolintu, joka talvehtii Pakistanissa ja Pohjois-Intiassa. Sitä ei ole tavattu Suomessa.

## Elinympäristö
Louhikkotasku elää vuorten karuilla rinteillä ja louhikkoisilla ylängöillä.

## Ravinto
Laji syö pääasiassa hyönteisiä, toisinaan myös muita selkärangattomia ja pieniä liskoja.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet

## Aiheesta muualla
*
Muinaisuiguurin kieli

**Muinaisuiguurin kieli** on muinaisten uiguurien käyttämä turkkilainen kirjakieli. Se tuli tunnetuksi Itä-Turkestanista 1800–1900-lukujen vaihteessa löydettyjen kirjallisten muistomerkkien ansiosta. 

Muinaisuiguurin kehityksen uskotaan alkaneen 500-luvun lopussa Orhonjoella nykyisen Mongolian alueella syntyneessä muinaisturkkilaisessa valtakunnassa. 700-luvun puolivälistä lähtien uiguurien valtakunnassa käytettiin turkkilaisiin piirtokirjoitusaakkosiin perustunutta kirjakieltä, jonka normit olivat yhteisiä kaikille itäisille turkkilaisille. 800-luvun puolivälissä osa uiguuriheimoista muutti Itä-Turkestaniin ja perusti Kotšon valtakunnan, jossa on laadittu suurin osa muinaisuiguurin kirjallisista muistomerkeistä. Valtakunnan hajottua 1200-luvun puolivälissä muinaisuiguuria käytettiin vielä pitkään kulttikielenä.

700–1600-luvulta peräisin olevien muinaisuiguurilaisten tekstien kieli kuuluu turkkilaisten kielten uiguurilais-oguusilaiseen ryhmään. Ne on laadittu etupäässä uiguurilaisella kirjaimistolla. Sen lisäksi on käytetty manikealaista, syyrialaista (estrangelo), brahmilaista, tiibetiläistä sekä turkkilaista riimukirjoitusta. Muistomerkit koostuvat etupäässä käännetyistä buddhalaisista ja muiden uskontojen pyhistä kirjoituksista.

Toisen vuosituhannen alussa käytetty karahanid-uiguurin kirjakieli ja sen jatkajat sekä nykyinen uiguurin kieli eli uusuiguuri poikkeavat huomattavasti muinaisuiguurista. Ne kuuluvat turkkilaisten kielten karlukkilaiseen ryhmään.

## Lähteet
Aasianlumivarpuset

**Aasianlumivarpuset** (*Pyrgilauda*) on varpusten heimoon kuuluva varpuslintusuku. Aasianlumivarpusten sukuun kuuluu BirdLifen mukaan neljä lajia. Joissain lähteissä suvun lajeja on kirjattu kuuluvaksi lumivarpusten sukuun.

## Aasianlumivarpusiin kuuluvia lajeja
* Kanelilumivarpunen (*Pyrgilauda blanfordi*)
* Pamirinlumivarpunen (*Pyrgilauda theresae*)
* Pikkulumivarpunen (*Pyrgilauda davidiana*)
* Rusolumivarpunen (*Pyrgilauda ruficollis*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006)
Uiguurilainen kirjaimisto

**Uiguurilainen kirjaimisto** on ensimmäisen vuosituhannen lopulla syntynyt muinaisuiguurin aakkosellinen kirjoitusjärjestelmä. Se pohjautuu sogdilaiseen kirjaimistoon, joka puolestaan perustuu yhteen syyrilais-aramealaisista kirjaimistoista. Kirjainten järjestys on ylhäältä alas ja rivien vasemmalta oikealle. Jokaisella 22 kirjaimesta on useita variantteja, jotka riippuvat sen asemasta sanan alussa, keskellä tai lopussa.

1000–1100-luvuilla uiguurit alkoivat siirtyä arabialaiseen kirjaimistoon, joka myöhemmin syrjäytti uiguurilaiset aakkoset. Niitä käytettiin kuitenkin arabialaisen kirjaimiston rinnalla aina 1700-luvun alkuun saakka ja juguurien keskuudessa vielä 1800-luvulla.

1200-luvulla mongolit loivat oman uiguurilaiseen kirjaimistoon perustuvan kirjoitusjärjestelmän, jota käytetään edelleen Sisä-Mongoliassa. Siihen perustunutta mantšujen kirjaimistoa käytettiin 1700-luvulle saakka.

## Lähteet
*
Runoelma

**Runoelma** on runomuotoinen eeppisen kirjallisuuden laji. Runoelma ei ole tyyliltään ja aihepiiriltään yhtä tarkkaan rajattu kuin eepos, joka on runoelman alalaji.

Runoelma oli merkittävässä asemassa antiikin aikana (esimerkiksi Homeroksen *[[Ilias]]*), keskiajalla (*[[Rolandin laulu]]*) ja uuden ajan alussa (John Miltonin *[[Kadotettu paratiisi]]*). Runoelman paikan kertomakirjallisuuden valtamuotona vei suorasanainen kertominen, erityisesti romaani. 1900-luvun tunnetuimpia runoelmia on Harry Martinsonin *[[Aniara]]* (1956).
Kasaarin kieli

**Kasaarin kieli** on muinaisten kasaarien puhuma, nykyään kuollut kieli.

Kasaarista tunnetaan joukko paikannimiä sekä sukujen ja heimojen nimityksiä, jotka todistavat sen turkkilaiseksi kieleksi. Arabialaisten tieteilijöiden teoksissa sen lähimpinä sukukielinä mainitaan Volgan bolgaarien ja kumaanien kielet. Nykyisistä kielistä kasaarilla on todistettuja yhtäläisyyksiä tšuvassin kanssa. Eräät tutkijat näkevät sen jälkiä karaiimin ja kumykin kielissä sekä azerin pohjoismurteissa.

## Lähteet

*
Etiopiansurutasku

**Etiopiansurutasku** (*Oenanthe lugubris*) on Etiopiassa tavattava sieppojen heimoon kuuluva varpuslintu, joka luettiin aikaisemmin surutaskun alalajiksi.

## Koko ja ulkonäkö
Linnun pituus on noin 14,5&nbsp;cm. Etiopiansurutasku muistuttaa suuresti surutaskua.

## Esiintyminen
Etiopiansurutasku elää Etiopiassa. Se on paikkalintu.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

## Aiheesta muualla
* Oiseaux.net (kuva)
Horezminturkin kieli

**Horezminturkin kieli** on Keski-Aasiassa käytetty keskiaikainen turkkilainen kirjakieli. Sitä kutsutaan myös *karluk-horezmin, itäturkkilaiseksi, keskiturkkilaiseksi, oguusilais-kiptšakkilaiseksi* sekä *[[Kultainen orda|Kultaisen ordan]] kieleksi*.

Horezminturkki muotoutui 1100-luvulta lähtien Horezmin ja Syrdarjan alajuoksun oguusilaisten ja kiptšakkilaisten heimojen keskuudessa. Se kuuluu turkkilaisten kielten kaakkoisryhmään, mutta eräät piirteet yhdistävät sen koillisryhmään kuuluvaan karahanid-uiguuriin. Keski-Aasian ja osin myös Volgan alueen yhtenäisen turkkilaisen kirjakielen historiassa horezminturkki muodostaa karahanid-uiguurin ja tšagatain kielen välisen kehitysvaiheen. Sille on ominaista kirjoittajasta riippuva oguusilaisten ja kiptšakkilaisten murreainesten vaihtelu.

Kirjoittamiseen käytettiin yleensä arabialaista kirjaimistoa. Osa kirjallisista muistomerkeistä on laadittu uiguurilaisella kirjaimistolla, jota käytettiin Keski-Aasiassa aina 1500-luvulle saakka. Kirjallisuus käsittää runoutta ja uskonnollisia tekstejä (mm. Ahmed Jasawin *Hikmat*). Horezminturkin ohella kirjakielenä käytettiin myös persiaa, joka on vaikuttanut huomattavasti sen rakenteeseen.

Horezminturkkia ei tule sekoittaa sitä edeltäneeseen iranilaiseen horezmin kieleen.

## Lähteet
*
Pedrógãon pato

**Pedrógãon pato** sijaitsee Vidigueiran kunnassa, Alentejossa, Portugalissa. Pato on rakennettu Guadiana-jokeen, noin 27&nbsp;km Alquevan padon alapuolelle. 

Pato on tehty sähköntuotantoa ja keinokastelua varten. Padon vesivoimalaitoksessa on yksi turbiini, jonka teho on 10&nbsp;MW. Voimalaitoksen keskimääräinen sähkönvuosituotanto on 45&nbsp;GWh.

Pedrógãon padon vettä pumpataan takaisin Alquevan patoon kun sähkönkulutus on matalaa. Näin Alquevan padon vesivoimalaitoksen turbiinit saadaan hyödynnettyä parhaiten kulutushuippujen aikana.

## Rakentaminen
Padon rakentamisprojekti alkoi vuonna 2002. Pato valmistui vuonna 2005.

## Lähteet
Tšagatain kieli

**Tšagatai** on Keski-Aasiassa 1400–1500-luvuilla käytetty turkkilainen kirjakieli. Sitä kutsutaan myös *keskiaasianturkiksi, Keski-Aasian keskiaikaiseksi turkkilaiseksi kirjakieleksi* sekä *muinaisuzbekiksi*.

Kielen nimitys juontuu Tšingis-kaanin pojan Tšagatain jälkeläisten Keski-Aasiassa hallitsemasta kaanikunnasta, jonka Timur Lenk anasti itselleen vuonna 1370. Tšagatain kieli perustuu iranilaisvaikutteisiin karlukkilais-uiguurilaisiin murteisiin, joiden pohjalta kehittyivät myöhemmin uzbekin ja uiguurin kielet. Siihen ovat vaikuttaneet myös kiptšakkilaiset (nykyiset kazakin ja karakalpakin kielet) sekä itäoguusilaiset murteet (nykyinen turkmeeni), khorasaninturkki sekä uzbekin kielen kiptšakkilais- ja oguusilaismurteet.

Tšagataita käytettiin persian rinnalla Timur Lenkin valtakunnan kirjakielenä Keski-Aasiassa, Koillis-Iranissa, Luoteis-Afganistanissa, Itä-Turkestanissa ja Pohjois-Intiassa. Kirjoitus perustui arabialaiseen kirjaimistoon, joka soveltui huonosti turkkilaisten kielten äänteiden merkitsemiseen, mutta antoi samalla eri kielten ja murteiden puhujille mahdollisuuden lukea tekstit oman ääntämisensä mukaisesti. Arabialaisten aakkosten ohella käytettiin harvemmin uiguurilaista kirjaimistoa.

Kielellä on rikas kirjallisuus, joka käsittää mm. runoutta, historiallisia kertomuksia ja tieteellisiä teoksia. Merkittäviä kirjailijoita ovat runoilija ja suuri humanisti Ali-Shir Nava’i sekä Suurmogulien valtakunnan perustaja Babur.

## Lähteet
*
Surutasku

**Surutasku** (*Oenanthe lugens*) on sieppojen heimoon kuuluva varpuslintu.

## Koko ja ulkonäkö
Linnun pituus on noin 14,5&nbsp;cm, siipien kärkiväli 26–27,5&nbsp;cm ja paino 19–25&nbsp;g. Surutasku muistuttaa suuresti nunnataskua, mutta sillä on erilainen siipikuvio ja enemmän valkoista yläperässä. Naaras on himmeämmän värinen kuin koiras.

## Esiintyminen
Surutasku elää Pohjois-Afrikassa noin 590&nbsp;000 neliökilometrin alalla ja Lähi-idässä. Osa populaatioista on muuttolintuja, osa paikkalintuja. Sitä ei ole tavattu Suomessa.

## Elinympäristö
Surutasku asuu vuorten karuilla louhikkoisilla rinteillä ja kallioisilla ylängöillä aina 2&nbsp;700 metrin korkeudelle asti.

## Lisääntyminen

Surutaskun pesä on syvällä kallion kolossa tai halkeamassa, kiven alla tai törmässä. Naaras munii 4–5 munaa. Molemmat emot huolehtivat poikasista, jotka jättävät pesän lentokyvyttöminä noin kahden viikon ikäisinä. Laji pesii usein kahdesti kesässä.

## Ravinto
Surutasku syö pääasiassa hyönteisiä, toisinaan myös muita selkärangattomia ja kasvien osia.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 

### Viitteet

## Aiheesta muualla
* Tarsiger.com (kuvia)
Karahanid-uiguurin kieli

**Karahanid-uiguurin kieli** on yksi Keski-Aasian ja Kazakstanin alueella 1000–1200-luvulla käytetyn turkkilaisen kirjakielen nimityksistä. Muita nimityksiä ovat *itäturkkilainen, oguusilais-kiptšakkilainen, uiguurilais-kiptšakkilainen, karluk-horezmin, karluk-uiguurin, karahanid-kašgarin* sekä *muinaisturkkilainen kieli*.

Muinaisuiguurista poiketen karahanid-uiguuri kuuluu turkkilaisten kielten karlukkilaiseen ryhmään. Suurin osa sen muistomerkeistä on kirjoitettu uiguurilaisella kirjaimistolla. Sen ohella on käytetty arabialaista aakkostoa, Brahmi-kirjoitusta sekä turkkilaista riimukirjoitusta.

## Lähteet
*
Türki

**Türki** (1000-luvulta lähtien *türkčä* tai *türk tili*, myöhemmin *türkī*) on eräiden turkkilaisten kansojen historiallisista kirjakielistä käytetty nimitys. Niiden perustana on tšagatain kieli, johon sulautui paikallisten turkkilaisten kielten aineksia.

Türkillä on useita alueellisia variantteja:
* **[[Keski-Aasia]]n** türki, jota käytettiin 1500-luvun puolivälistä 1900-luvun alkuun saakka persian kielen rinnalla Keski-Aasiassa, Itä-Turkestanissa sekä osittain myös Koillis-Iranissa, Pohjois-Afganistanissa ja Pohjois-Intiassa. Se perustuu iranilaisvaikutteisiin karlukkilais-uiguurilaisiin murteisiin, joiden pohjalta kehittyivät myöhemmät uzbekin ja uiguurin kielet. Keski-Aasian türkiin ovat vaikuttaneet myös kiptšakkilaiset (nykyiset kazakin ja karakalpakin kielet) sekä itäoguusilaiset murteet (nykyinen turkmeeni), khorasaninturkki sekä uzbekin kielen oguusilaismurre. Keski-Aasian kirjakielestä käytetään myös nimityksiä *tšagatai, uustšagatai* ja *uzbekin vanha kirjakieli*. Sillä on rikas historiallinen ja kaunokirjallisuus, jota luettiin hyvin laajalla alueella.
* **[[Kultainen orda|Kultaisen ordan]]** türki, jota käytettiin 1300-luvulta lähtien tataarien kaanikuntien virallisena kielenä Volgan alueella sekä Syrdarjan alajuoksulla. Sitä kutsutaan myös *[[horezminturkin kieli|horezminturkiksi]]* ja *kiptšakkilais-oguusilaiseksi kirjakieleksi*.
* **Volgan** türki, jota käytettiin Kazanin kaanikunnan kukistumisen jälkeen 1600-luvulta 1900-luvun alkuun saakka Volgan ja Uralin alueella. Sitä kutsutaan myös *[[tataarin kieli|tataarin]] vanhaksi kirjakieleksi*. Ufan ja Orenburgin seuduilla siihen vaikutti voimakkaasti Keski-Aasian türki. Kielellä on rikas uskonnollinen ja historiallinen kirjallisuus. Kaunokirjallisuus on vähäistä.
* **[[Pohjois-Kaukasia]]n** türki, jota käytettiin 1400-luvulta 1900-luvun alkuun Pohjois-Kaukasian ja Dagestanin turkkilaisten ja kaukasialaisten kansojen kirjakielenä. Sillä käytiin kirjeenvaihtoa ja luotiin runoutta.
* **[[Krim]]in** türki, johon turkin kieli oli vaikuttanut voimakkaasti.
* **[[Vähä-Aasia|Vähän-Aasian]]** türki.

Kirjakielet perustuivat arabialaiseen kirjaimistoon, joka soveltui huonosti turkkilaisten kielten äänteiden merkitsemiseen.

## Lähteet
Kaunosinisiepot

**Kaunosinisiepot** (*Niltava*) on sieppojen heimoon kuuluva lintusuku. Kaunosinisieppojen sukuun kuuluu BirdLifen mukaan kuusi lajia.

## Kaunosinisieppoihin kuuluvia lajeja
* Hopealakkisieppo (*Niltava sundara*)
* Isosinisieppo (*Niltava grandis*)
* Kiinansinisieppo (*Niltava davidi*)
* Pikkusinisieppo (*Niltava macgrigoriae*)
* Sinilakkisieppo (*Niltava vivida*)
* Sumatransinisieppo (*Niltava sumatrana*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Niltava
Prince George Cougars

**Prince George Cougars** on Western Hockey Leaguessa pelaava junioriseura. Seuran kotikaupunki on Prince George Brittiläisessä Kolumbiassa ja se pelaa kotiottelunsa CN Centre -areenalla. Cougars perustettiin vuonna 1971 ja se käytti silloin nimeä Victoria Cougars, mutta muutti nimensä Prince Georgeksi vuonna 1994.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Mark Lamb 
* **Apuvalmentaja:** Jim Playfair 
* **Apuvalmentaja:** Carter Rigby 
* **Maalivahtivalmentaja:** Taylor Dakers 
* **Huoltopäällikkö:** Dane Englhardt 
* **Kykyjenetsinnänjohtaja:** Bob Simmonds 
* **Puheenjohtaja:** John Pateman 

*Lähde: EliteProspects*

## NHL-pelaajat

* Blair Betts
* Alexandre Boikov
* Derek Boogaard 
* Tyler Bouck
* Eric Brewer
* Dustin Byfuglien
* Zdeno Chara
* Jonathan Filewich
* Kyle Freadrich
* Dan Hamhuis
* Trent Hunter
* David Koci
* Joel Kwiatkowski
* Mike Leclerc
* Chris Mason
* Vladimir Mihalik
* Ronald Petrovicky
* Justin Pogge
* Devin Setoguchi
* Sheldon Souray
* Mike Wall
* Ty Wishart

## Lähteet

## Aiheesta muualla
* Prince George Cougarsin verkkosivut 
* Prince George Cougarsin EliteProspects sivut
Olaf Zinke

**Olaf Zinke** (s. 9. lokakuuta 1966 Bad Muskau) on aiemmin Itä-Saksaa ja sittemmin Saksaa edustanut pikaluistelija. Zinke kilpaili 1&nbsp;000 ja 1&nbsp;500 metrin matkoilla. Hän nousi pikaluistelun parhaimpien joukkoon voittamalla sekä 1&nbsp;000&nbsp;metrin että 1&nbsp;500&nbsp;metrin matkat vuoden 1990 pikaluistelun maailmancupin kilpailussa Helsingissä. Vuoden 1992 talviolympialaisissa Albertvillessä hän voitti kultaa 1&nbsp;000&nbsp;metrin matkalla ajalla 1.14,85; korealainen Kim Yoon-man hävisi hänelle vain yhden sadasosasekunnin erolla, ja kahteen seuraavaankin oli eroa vain seitsemän ja kahdeksan sadasosasekuntia. Zinke sijoittui 1&nbsp;500 metrillä kuudenneksi ajalla 1.56,74.

Zinke oli automekaanikko, joka sai Berliinin kaupungilta työpaikan voidakseen harjoitella. Nuorempana hän piti jalkapallosta, mutta Itä-Saksan viranomaiset määräsivät hänet vaihtamaan 14-vuotiaana pikaluisteluun.

## Lähteet

* 

### Viitteet
Amityville Horror (kirja)

**Amityville Horror – Tositarina** () on Jay Ansonin kirja vuodelta 1977. Kirjasta on tehty elokuvasarja, jonka elokuvat ovat ilmestyneet vuosina 1979–2005 ensimmäisen ollessa Luojan tähden, paetkaa!. Kirjan väitetään perustuneen paranormaaleihin tositapahtumiin, mutta sen todenmukaisuudesta on kiistelty.

## Tositapahtumat
Joulukuussa 1975 George ja Kathreen Lutz sekä heidän lapsensa muuttivat Ocean Avenue 112:een, joka oli suuri hollantilaisella tyylillä sisustettu talo Amityvillessä, esikaupunkiseudulla Long Islandin eteläisellä rannikolla. Kolmetoista kuukautta aiemmin Ronald Defeo Jr. oli ampunut ja tappanut kuusi perheenjäsentään samassa talossa. Lutzit muuttivat talosta pois jo 28 päivän jälkeen, sillä väitetyt paranormaalit ilmiöt terrorisoivat heidän eloaan.

## Kirja

Lutzin perhe muutti Ocean Avenue 112:een 23. joulukuuta. Talossa oli vielä paljon DeFeon perheen huonekaluja, ja ne kuuluivat hintaan, joka oli 80&nbsp;000 dollaria. George Lutzin ystävä tiesi talon historiasta ja vaati, että se siunataan. George tiesi katolisen papin, joka suostui siunaamaan talon. Kun pappi purskotti ensimmäisen pyhän veden ja alkoi rukoilla, hän kuuli miehen äänen, joka sanoi "lähde pois". Lähtiessään pappi ei maininnut asiasta Georgelle eikä Kathylle. Seuraavana päivänä pappi soitti Georgelle ja kertoi mysteerisestä äänestä. Huone oli toisen kerroksen huone, josta Kathy suunnitteli ompeluhuonetta. Se oli aiemmin ollut Marc ja John Matthew DeFeon makuuhuone. Papin seuraavan vierailun jälkeen tämä sai korkean kuumeen ja rakkuloita käsiinsä. Rakkulat muistuttivat stigmoja. 

Aluksi George ja Kathreen eivät huomanneet talossa mitään erikoista. Kun he kertoivat talosta myöhemmin, he sanoivat, että jokainen perheenjäsen ikään kuin eli eri talossa. Perhe koki erilaisia kokemuksia, esimerkiksi George nousi kello 3.15 tarkastaakseen venehuoneen. Myöhemmin hän sai kuulla, että se oli DeFeon murhien arvioitu aika. George myös näki Kathyn muuttuvan hetkellisesti 90-vuotiaaksi naiseksi, jolla oli vitivalkoinen, sotkuinen tukka ja kasvot vain massa ryppyjä.  

## Lähteet
Pekka Routalempi

**Pekka Routalempi** on fiktiivinen poliisi animaatiosarjassa *[[Pasila (televisiosarja)|Pasila]]*. Hahmon ääninäyttelijä on Juho Milonoff.

## Hahmon kuvaus
Routalempi on poliisiarvoltaan konstaapeli ja tekee yleensä poliisiaseman rutiinitöitä. Hän pitää kaikkia asioita jänninä, koska ennen hän oli alkoholisti ja tunsi itsensä ”hirveän jännäksi” ja maailma oli hänen ympärillään todella tylsä. Sitten hän lopetti juomisen ja hänestä joka ikinen esine ja asia on hyvin jännä. Hän oli 2. tuotantokaudella iältään 46-vuotias. Nykyistä ikää ei ole kerrottu. Jakson "Kerjäläiset" mukaan hänen syntymäpäivänsä on 20. syyskuuta. 

Routalempi on ollut aiemmin myös taiteilija. Poliisina hän on surkea takaa-ajaja, koska hän ei halua vahingoittaa ihmisiä tai ohitella heitä. Tosin jaksossa "Toteemieläin" hän oli takaa-ajossa Helgan kanssa ja oli hyvä ampuja. Jaksossa "Mutsis oli" Rauno Repomies väittää Routalemmen olevan buddhalainen. Jaksossa "Apulaiskaupunginjohtaja" ilmenee, että Routalempi polttaa tupakkaa.

Toisen kauden jaksossa "Kaksvitonen" esitettiin lopussa paljastus, jonka mukaan Routalempi johtaa salaista terroristiryhmää ja huijaa Repomiehen tappamaan Pöystin, minkä jälkeen aikoo tappaa itse Repomiehen. Tähän ei kuitenkaan ole myöhemmin viitattu missään muussa yhteydessä.

Toisella kaudella Routalemmen mielestä mahdollisesti kaikkein jännin asia on aviorikos, mutta kuudennella kaudella Pöysti kertoo Routalemmelle uuden, kaikkein jännimmän asian, joka on se, että banaanit ovat toistensa identtisiä geneettisiä mutantteja ja kuolevat mahdollisesti sukupuuttoon kymmenen vuoden päästä.

## Lähteet
* Pasila Yle.fi:ssä 

### Viitteet
Tähtienvälinen arkki

**Tähtienvälinen arkki** on tieteiskirjailijoiden ja tutkijoiden kuvittelema melko hidas tähtienvälinen alus, jossa matka kestää useiden sukupolvien ajan. Näitä aluksia voisi ehkä olla kahta tyyppiä. Nukkuja-aluksissa matkustajat säilötään pitkän matkan ajaksi nukuttamalla, syväjäädyttämällä tai vastaavalla tekniikalla, jota ei nykyisin hallita. Toinen olisi sukupolvialus, jossa kymmenet, sadat, jopa tuhannet sukupolvet vaihtuisivat pitkän matkan aikana.
Ilja Gorohov

**Ilja Gorohov** (, s. 23. elokuuta 1977 Jaroslavl, Venäjän SFNT, Neuvostoliitto) on venäläinen jääkiekkoilija. Hän pelaa KHL-joukkue OHK Dinamo Moskovassa.

Gorohov on edustanut kasvattajaseuraansa Lokomotiv Jaroslavlia lähes koko uransa ajan. Venäjän pääsarjassa hän on pelannut vuodesta 1994 lähtien. Vain muutamilla kausilla hän on pelannut muissa venäläisissä jääkiekkoseuroissa.

## Tilastot

## Lähteet
* 
* 
*
Palestrina (kaupunki)

**Palestrina** on vanha, ennen roomalaisaikaa perustettu kaupunki Italian Latiumissa 35 kilometriä Roomasta itään. Kaupungissa on runsaat 20&nbsp;000 asukasta.

## Historiaa
Antiikin aikana kaupunkia kutsuttiin *Praenesteksi*. Siellä sijaitsi Sullan uudelleenrakentama Fortuna Primigenian temppeli, jonka oraakkeli oli Rooman keisareiden suosiossa.

Benedictus Nursialainen perusti 400-luvulla Aniojoen erakkoluostarin. Palestrinan kaupunki on rakennettu Sullan pystyttämän temppelin raunioille vuoren rinteeseen. 1200-luvulla Palestrinaa hallitsi Colonnan suku, joka nousi kapinaan paavinvaltaa vastaan 1297. Paavi Bonifatius VIII kukisti kapinan ja tuhosi kaupungin, joka rakennettiin uudelleen, kunnes se tuhottiin jälleen paavi Eugenius IV:n käskystä 1437.

Palestrinasta on löytynyt 1500-luvun alussa kuuluisa Niilin mosaiikki. Mosaiikin yläosa kuvaa Etiopiaa, alempi Niilin suistoa. Mosaiikissa kuvataan Ptolemaios II:n triumfipitoja Syyrian sodan johdosta 289–279 eaa. Oletetaan, että alkuperäinen kuva olisi ollut Aleksandriassa. Työssä on kaksi miljoonaa palaa, ja se on ajoitettu vuosiin 120–110 eaa.

## Kuuluisuuksia
Kreikkalaisroomalainen kirjailija Aelianus ja kirkkomusiikin säveltäjä Giovanni Pierluigi da Palestrina olivat syntyisin Palestrinasta.

## Lähteet

 
## Aiheesta muualla
Sehr Schnell (albumi)

**Sehr Schnell** on samannimisen suomalaisen punkyhtyeen kokoelmalevy, joka julkaistiin 4. maaliskuuta 2009. Kokoelma sisältää yhtyeen koko levytetyn tuotannon, eli kolme singleä sekä neljä kappaletta *[[Pohjalla (albumi)|Pohjalla]]*-albumilta. Mukana on myös S.S. spinoff Mik Monton single *Häiriöitä / Koulussa* sekä ennenjulkaisematon Sehr Schnellin keikka Koiton salissa syksyltä 1978.

## Kappaleet
# Orja
# Muukalainen
# 18 v.v.k.
# Tekopyhä
# Juho vanha natsi
# Värinää
# Vaihda vapaalle
# 1979
# Neuroottiset pohkeet
# Selittäjä
# Mongoloidi

**CD bonus:**
# Mik Monto: Häiriöitä
# Mik Monto: Koulussa

**CD bonukset, live (ennenjulkaisematon):**
# Tekopyhä
# Orja
# 1979
# Häiriöitä
# Muukalainen
# 18 v.v.k.
# Vaihda vapaalle
# Selittäjä
# Juho vanha natsi
# Iltakävely

## Kokoonpanot

### Sehr Schnell
*Stressi, laulu (1–11, 14–23)
*Adi, kitara (1–10, 14–23)
*Bass Fallos, basso (1–8, 14–23)
*Max Hartmann, rummut (1–8, 14–23)
*Räpylä, kitara (7–11, 14–23), basso (11)
*Lepperi, basso (9, 10)
*Mauno, rummut (9–11)

### Mik Monto
*Ippa, laulu
*J. Tolonen, kitara
*Bass Fallos, basso
*Max Hartmann, rummut

## Lähteet

* Albumi Love Kustannuksen sivuilla 
* Soittajatiedot Finnmusic-sivustolla
Bonniers Litterära Magasin

**Bonniers Litterära Magasin** eli **BLM** oli Bonnierin kustantamon vuosina 1932–2004 julkaisema kirjallinen aikakauslehti. Se oli suuren osan 1900-lukua merkittävä uuden kirjallisuuden ja runouden kritiikkiä ja esittelyjä julkaiseva lehti. Lehti lakkautettiin 2004.

## Päätoimittajat (epätäydellinen luettelo)
* Georg Svensson 1932– 948
* Åke Runnquist 1949–1961
* Daniel Hjorth 1962–1966
* Lars Gustafsson 1966–1972
* Theodor Kallifatides 1972–1976
* Hans Isaksson 1976–1984
* Lars Grahn 1977–1982
* Lennart Hagerfors 1982–1987
* Ola Larsmo 1984–1989
* Åsa Beckman 1988–1990
* Magnus William-Olsson (sijaisuus) 1990
* Ola Larsmo 1990
* Jan Henrik Swahn (sijaisuus) 1990
* Magnus Palm 1991
* Maria Schottenius 1992–1993
* Stephen Farran-Lee 1993–1996
* Astrid Trotzig 1997
* Jan Henrik Swahn 1997–1999
* ilmestymisessä tauko 2000–2001
* Kristoffer Leandoer 2002–2004

## Lähteet
*Libris
Hajer Barhoumi

**Hajer Barhoumi** (s. 14. marraskuuta 1983) on tunisialainen judoka, joka on kolminkertainen judon Afrikan-mestari. Hän voitti kultamitalin vuosina 2001, 2005 ja 2006. Barhoumi saavutti myös hopeamitalin vuoden 2001 maailmancupissa Varsovassa.

## Lähteet